กฎกระทรวง ฉบับที่ 10 (พ.ศ. 2512) ออกตามความในพระราชบัญญัติการชลประทานหลวง พุทธศักราช 2485
กฎกระทรวง
กฎกระทรวง
ฉบับที่ ๑๐ (พ.ศ. ๒๕๑๒)
ออกตามความในพระราชบัญญัติการชลประทานหลวง
พุทธศักราช ๒๔๘๕[๑]
 

อาศัยอำนาจตามความในมาตรา ๑๔
แห่งพระราชบัญญัติการชลประทานหลวง พุทธศักราช ๒๔๘๕
ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๓) พ.ศ. ๒๕๐๗
และมาตรา ๔๒ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงพัฒนาการแห่งชาติออกกฎกระทรวงไว้
ดังต่อไปนี้

ข้อ ๑
ให้ยกเลิกบัญชี ข. อัตราค่าบำรุงทางน้ำชลประทานที่จะเรียกเก็บจากผู้รับใบอนุญาตเดินเรือยนต์หรือเรือกลไฟที่ดินรับจ้างขนส่งคนโดยสารหรือสินค้าหรือรับจ้างลากจูงในทางน้ำชลประทานประเภท
๒ ท้ายกฎกระทรวง ฉบับที่ ๗ (พ.ศ. ๒๕๐๘) ออกตามความในพระราชบัญญัติการชลประทานหลวง
พุทธศักราช ๒๔๘๕ และให้ใช้บัญชี ข.
อัตราค่าบำรุงทางน้ำชลประทานที่จะเรียกเก็บจากผู้รับใบอนุญาตเดินเรือยนต์หรือเรือกลไฟที่เดินรับจ้างขนส่งคนโดยสารหรือสินค้า
หรือรับจ้างลากจูงในทางน้ำชลประทานประเภท ๒ ท้ายกฎกระทรวงนี้แทน

ข้อ ๒
กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๑๓ เป็นต้นไป


ให้ไว้ ณ วันที่ ๒๒ ตุลาคม พ.ศ. ๒๕๑๒
พจน์ สารสิน
รัฐมนตรีว่าการกระทรวงพัฒนาการแห่งชาติ
[เอกสารแนบท้าย]

๑. บัญชี ข.
อัตราค่าบำรุงทางน้ำชลประทานที่เรียกเก็บจากผู้รับใบอนุญาตเดินเรือยนต์หรือเรือกลไฟที่เดินรับจ้างขนส่งคนโดยสารหรือสินค้าหรือรับจ้างลากจูงในทางน้ำชลประทานประเภท
๒

(ดูข้อมูลจากภาพกฎหมาย)

หมายเหตุ :-
เหตุผลในการประกาศใช้กฎกระทรวงฉบับนี้ คือ เนื่องจากในขณะประกาศใช้กฎกระทรวง
ฉบับที่ ๗ (พ.ศ. ๒๕๐๘) ซึ่งออกตามความในพระราชบัญญัติการชลประทานหลวง พุทธศักราช ๒๔๘๕
เรือที่ใช้เดินรับจ้างขนส่งคนโดยสารหรือสินค้า
หรือรับจ้างลากจูงในทางน้ำชลประทานประเภท ๒ ยังใช้เครื่องยนต์ที่มีขนาดแรงม้าไม่สูงนัก
อัตราค่าบำรุงทางน้ำที่เรียกเก็บจาก
ผู้ขอรับใบอนุญาตเดินเรือยนต์หรือเรือกลไฟรับจ้างในทางน้ำชลประทานประเภท ๒ ที่กำหนดไว้ในขณะนั้นจึงเป็นการเหมาะสม
แต่บัดนี้ผู้ใช้เรือยนต์หรือเรือกลไฟได้นำเอาเรือที่ใช้เครื่องยนต์ที่มีขนาดแรงม้าสูงมาเดิน
ทำให้ผู้ขอรับใบอนุญาตต้องเสียค่าบำรุงทางน้ำชลประทานประทานสูงขึ้นตามขนาดแรงม้าที่เพิ่มขึ้น ฉะนั้นเพื่อมิให้เป็นภาระหนักแก่ผู้ต้องเสียค่าบำรุงทางน้ำชลประทานประเภทนี้จนเกินไปจึงเห็นสมควรลดอัตราค่าบำรุงทางน้ำชลประทานที่เรียกเก็บจากผู้ขอรับใบอนุญาตเดินเรือยนต์หรือเรือกลไฟรับจ้างขนส่งคนโดยสารหรือสินค้า
หรือรับจ้างลากจูงในทางน้ำชลประทานประเภท ๒ ลงกึ่งหนึ่ง






















วิมล/ปรับปรุง
๑๗
กันยายน ๒๕๕๗





[๑] ราชกิจจานุเบกษา
เล่ม ๘๓/ตอนที่ ๙๖/หน้า ๙๑๓/๔ พฤศจิกายน ๒๕๑๒